Príloha A

Súhrnný plánovací dokument
 pre Prechodný fond na roky 2004 až 2006

Úvod

Princípy a finančné alokácie týkajúce sa Prechodného fondu sú obsiahnuté v zmluve o pristúpení, článok 34:

„Medzi dňom vstupu a koncom roka 2006, únia bude poskytovať dočasnú finančnú pomoc, ďalej uvedenú ako Prechodný fond, novým členským štátom na rozvoj a posilnenie ich administratívnych kapacít s cieľom implementácie a presadzovania legislatívy Spoločenstva a podporovania výmeny najlepších praktík medzi partnermi.“

Ako je zdôraznené v Smernici pre programovanie a implementáciu Prechodného fondu,

„... orientáciou Prechodného fondu je pokračovanie v aktivitách budovania inštitúcií podľa rovnakých princípov, ktoré boli praktizované pod programom Phare, počas predvstupového obdobia. Preto budú štruktúry a metódy vytvorené pre programovanie, rozhodovanie a implementáciu Phare uplatňované pre Prechodný fond s malými úpravami, keď je to potrebné.“

Avšak vyššie uvedená smernica tiež uvádza, že „ z dôvodu celkového prehľadu trojročného obdobia, v prípade potreby následnosti projektov Prechodný fond bude programovaný indikatívne pre celé trojročné obdobie, hoci finančné rozhodnutie zostane na ročnom základe.      

Cieľom tohto dokumentu je poskytnutie stručnej strategickej línie ako bude pomoc z Prechodného fondu využitá koherentným a citlivým spôsobom (v súlade so sektorovými a národnými stratégiami) a adresovaná tým oblastiam, kde sú administratívne kapacity stále nedostatočné a sú nutné nápravné opatrenia. Zahŕňa to taktiež oblasti, v ktorých sa vyžaduje pripravenosť nových členských štátov na implementáciu nedávno prijatej alebo budúcej legislatívy Spoločenstva.  

Pre ďalšiu finančnú pomoc boli identifikované nasledujúce prioritné oblasti:

● Poľnohospodárstvo,
● Štatistika,
● Spolupráca v oblasti spravodlivosti a vnútra,
● Ochrana finančných záujmov Spoločenstva a boj proti podvodom,
● Životné prostredie,
● Jadrová bezpečnosť,
● Finančná kontrola, 
● Vnútorný trh vrátane colnej únie,
● Sociálna politika a zamestnanosť,
● Verejná správa.

Finančná alokácia pre Slovenskú republiku na rok 2004 je € 14,2 mil., indikatívne alokácie na roky 2005 a 2006 sú € 10,4 mil. a € 5.1 mil. jednotlivo. Európska komisia sa môže rozhodnúť prispôsobiť finálne alokácie podľa identifikovaných aktuálnych potrieb, kvality predložených projektov a absorbčných kapacít. 

Programové priority a časový rozvrh

Prechodný fond poskytuje podporu v oblastiach, kde administratívne a inštitucionálne kapacity stále vykazujú nedostatky v oblasti transpozície acquis. Preto bude programovacia stratégia Slovenska na roky 2004 – 2006  pokračovať v sústredení sa na medzery identifikované v Súhrnnej monitorovacej správe EK o pripravenosti Slovenska na členstvo v EÚ ako aj na prioritné oblasti uvedené v Smernici pre programovanie a implementáciu Prechodného fondu:

-	Spolupráca v oblasti spravodlivosti a vnútra (posilnenie súdneho systému, kontroly vonkajších hraníc, antikorupčná stratégia, posilnenie orgánov činných v trestom konaní);
-	Finančná kontrola;
-	Ochrana finančných záujmov Spoločenstva a boj proti podvodom;
-	Vnútorný trh vrátane colnej únie;
-	Životné prostredie;
-	Veterinárne služby a budovanie administratívnych kapacít súvisiacich s ochranou potravín;
-	Administratívne a kontrolné štruktúry pre rozvoj poľnohospodárstva a vidieka vrátane Integrovaného administratívneho a kontrolného systému (IACS);
-	Posilnenie verejnej správy podľa potrieb identifikovaných v Súhrnnej monitorovacej správe EK, ktoré nie sú pokryté štrukturálnymi fondmi.

Návrh programových priorít pre celé obdobie Prechodného fondu poskytuje možnosť pre spustenie viacročných projektov, ktoré obsahujú nadväzujúce aktivity s dlhším implementačným obdobím. S cieľom celkového pohľadu na následnosť projektov a projektových komponentov tento indikatívny program sa vzťahuje na celé obdobie rokov 2004 – 2006.
Programovanie Prechodného fondu na roky 2004 – 2006 sa bude riadiť rovnakými pravidlami a postupmi vytvorenými pre aktivity budovania inštitúcií pod programom PHARE. Členské štáty budú konzultované cez Riadiaci výbor PHARE, ktorého rozhodnutie bude nasledované rozhodnutím komisie.  

Ponaučenie z minulosti

Počas programovania Prechodného fondu na roky 2004 – 2006 boli starostlivo vzaté do úvahy skúsenosti z implementácie Phare v predchádzajúcich rokoch ako aj závery zo správ priebežného hodnotenia. S cieľom predchádzania problémom identifikovaným v minulosti, nasledovné všeobecné požiadavky boli stanovené ako prioritné pre všetky projektové návrhy:
-	Projektové plány musia byť postavené na Zmluve o pristúpení, na záveroch súhrnnej monitorovacej správy ako aj na analýze medzier jednotlivých sektorov poukazujúcej na ciele, ktoré už boli dosiahnuté predchádzajúcimi (Phare) projektmi a ciele, ktoré je ešte potrebné dosiahnuť,
-	Projekty budú zaradené do programu Prechodného fondu len vtedy, ak sú dobre navrhnuté a pripravené pre implementáciu po schválení finančného rozhodnutia,
-	Prijímateľské inštitúcie musia zabezpečiť dostatočné absorbčné a zamestnanecké kapacity s jasným definovaním zodpovednosti za riadenie a implementáciu projektu.

Podmienenosť

Podmienenosť programu je nasledovná:

-	Vláda Slovenskej republiky zabezpečí, že adekvátne ľudské a finančné zdroje  budú poskytnuté Národnému fondu a Implementačnej agentúre  tak, aby sa zabezpečila plynulá implementácia programu;
-	Vláda Slovenskej republiky zabezpečí, že príslušné spolufinancovanie v súlade s rozpočtami uvedenými v projektoch (Project Fiches) bude k dispozícii včas. Pokiaľ nie je ináč špecifikované, spolufinancovanie sa chápe ako spoločné a pomer medzi Prechodným fondom a národnou čiastkou by mal byť aplikovaný do konečnej ceny kontraktu.      

Slovenská republika – koncepcia programovania Prechodného fondu a prehľad na roky 2004 - 2006

Administratívne a súdne kapacity

Verejná správa

Ako sa uvádza v súhrnnej monitorovacej správe, „Nebola vypracovaná dlhodobá stratégia odbornej prípravy pracovníkov štátnej služby. ...Treba vytvoriť štruktúru a zintenzívniť vzdelávacie aktivity vo verejnom sektore.“

Podpora Prechodného fondu na rok 2005 v oblasti verejnej správy je naplánovaná pre vzdelávacie a školiace aktivity pre zamestnancov verejnej správy.

Súdne kapacity

Podľa súhrnnej monitorovacej správy, nasledujúce nedostatky pretrvávajú:

-	Potreba trvalých priestorov pre súdnu radu, dostatočný materiál, financovanie, personálne a technické zdroje.
-	Zdokonalenie technického zariadenia a softwarového vybavenia na štandardných súdoch.	
-	Plne implementovať systém na Najvyššom súde SR, rozšíriť systém aj na štandardné súdy, pokračovať v implementácii zákona týkajúceho sa vyšších súdnych úradníkov.
-	Súdna akadémia – začať školenia pre sudcov a zamestnancov akadémie (zahrnujúce prvky tréningu zameraného na zlepšovanie manažérskych zručností v rámci súdnictva, ako aj prípravu na povstupové požiadavky čo sa týka implementácie práva EÚ).

Ďalšia podpora v oblasti súdnictva je v roku 2004 preto naplánovaná na posilnenie súdneho systému, najmä čo sa týka neprimeranej dĺžky súdnych konaní, školení sudcov a ďalších zamestnancov súdov, zameraných na zlepšenie zručností pri implementácii práva EÚ.

Okrem toho v roku 2005 sa ráta s ďalšou podporou Súdnej rady ako aj implementácia zákona týkajúceho sa vyšších súdnych úradníkov a ich odborné školenia.

Pre rok 2006 je pomoc z Prechodného fondu, naplánovaná na posilnenie Súdnej akadémie.

Protikorupčné opatrenia

Pokiaľ ide o protikorupčné opatrenia, súhrnná monitorovacia správa odporúča nasledovné činnosti na odstránenie pretrvávajúcich nedostatkov:

-	Rozvoj školiacich aktivít zameraných na etiku súdnictva na všetkých úrovniach právneho vzdelávania.
-	Odstránenie prekrývania aktivít existujúcich medzi orgánmi činnými v trestnom konaní, zaoberajúcimi sa bojom proti korupcii a finančnej kriminalite.
-	Zlepšiť spoluprácu medzi orgánmi zainteresovanými v boji proti korupcii.
-	Pokračovanie v implementácii odporúčaní hodnotiacej misie GRECO.
-	Posilnenie relevantných štruktúr Úradu generálneho prokurátora.

Pre rok 2005 je preto podpora z Prechodného fondu zameraná na posilnenie Špeciálneho súdu na boj proti korupcii, Úradu špeciálneho prokurátora a Úradu proti korupcii Prezídia Policajného zboru SR a na implementáciu odporúčaní hodnotiacej misie GRECO. Ďalšia pomoc je potrebná na efektívnu výmenu informácií medzi kľúčovými inštitúciami zaoberajúcimi sa bojom proti korupcii.

Podpora v roku 2006 je naviac zameraná na vzdelávacie aktivity a aktivity zamerané na zvýšenie protikorupčného vedomia v spoločnosti.

Voľný pohyb tovaru

Pokiaľ ide o kapitolu 1, Voľný pohyb tovaru, súhrnná monitorovacia správa poukazuje na nasledovné potreby:

-	Zlepšenie administratívnych kapacít v oblasti potravinovej bezpečnosti.
-	Potreba implementácie MID, ktorá je časťou Smernice pre nový prístup k metrológii.

V roku 2005 bude pomoc z Prechodného fondu zameraná na implementáciu MID.

Podpora v sektore poľnohospodárstva sa na rok 2006 sa predpokladá hlavne v oblasti registrácie pestovateľov, importérov a exportérov rastlín a produktov z rastlín a posilnenie ľudských zdrojov Ústredného kontrolného a skúšobného ústavu poľnohospodárskeho.

Právo obchodných spoločností

Podľa súhrnnej monitorovacej správy, nasledovná oblasť si zasluhuje zvýšenú pozornosť:

-	uplatňovanie a presadzovanie  práv duševného a priemyselného vlastníctva.

Podpora z Prechodného fondu v oblasti ochrany duševného a priemyselného vlastníctva je predpokladaná v roku 2005 s cieľom posilnenia uplatňovania týchto práv, zlepšenia koordinácie a spolupráce a poskytovania tréningu.

Poľnohospodárstvo

V oblasti poľnohospodárstva súhrnná monitorovacia správa uvádza nasledovné oblasti, ktoré si vyžadujú ďalšiu podporu:

-	Obchodné mechanizmy - vybudovanie právnej štruktúry a ustanovanie zodpovednej inštitúcie (Platobnej agentúry); ustanovenie administratívnych štruktúr a procedúr.
-	Fytosanitárna problematika – posilnenie kontroly v oblasti pesticídových rezíduí  v potravinách (rozšírenie rozsahu analýz, posilnenie laboratórnych kapacít).

Podpora z Prechodného fondu v roku 2004 sa predpokladá v oblasti posilnenia preventívnych a kontrolných systémov v potravinovej bezpečnosti.

Ďalšia pomoc v roku 2005 je plánovaná s ohľadom na implementáciu nového acquis v oblasti spoločnej poľnohospodárskej politiky ako aj oblasť agroenvironmentálnej problematiky (implementácia a kontrola integrovaných podporných opatrení v súlade nariadením rady č. 1257/1999 – aktualizovaná verzia). V roku 2006 očakáva podpora v oblasti využívania Platobnej agentúry v implementácii trhových a obchodných mechanizmov pre špeciálne komodity.

Dopravná politika

V oblasti cestnej dopravy súhrnná monitorovacia správa vyzdvihuje potrebu pre zosilnené úsilie s ohľadom na nasledujúcu problematiku:

-	Zabezpečiť posilnenie legislatívy, konkrétne sociálneho acquis a posilnenie administratívnych kapacít.  

Podpora Prechodného fondu je v roku 2004 preto naplánovaná v oblasti budovania kapacít v cestnej doprave, konkrétne posilnenie sociálnej legislatívy.  

Dane

-	DPH – posilnenie administratívnych kapacít.

Na základe nedostatkov identifikovaných v súhrnnej monitorovacej správe podpora v roku 2004 je naplánovaná s cieľom zredukovať vysoké refundácie, zlepšiť vyberanie DPH a kontrolné procedúry a daňový audit ako aj vybudovanie efektívneho systému analýzy rizík a pokračovanie v zlepšovaní výberu daní a daňového auditu.

Štatistika

Ako uvádza súhrnná monitorovacia správa, acquis v oblasti štatistiky vyžaduje:

-	Adaptáciu základných princípov ako nestrannosť, spoľahlivosť, transparentnosť a ochrana osobných údajov a rozširovanie štatistických informácií.

Pomoc Prechodného fondu v roku 2004 je naplánovaná na posilnenie a zlepšenie štatistického informačného systému a kvalitatívneho hodnotenia v štatistike.

Sociálna politika a zamestnanosť

Čo sa týka oblasti sociálnej politiky a zamestnanosti, súhrnná monitorovacia správa poukazuje na nasledovné oblasti vyžadujúce si ďalšiu pozornosť:

-	Verejné zdravotníctvo - rozvoj zdravotníckeho monitorovacieho systému s cieľom získavania zdravotných dát a indikátorov porovnateľných so zdravotníckym monitorovacím systémom spoločenstva.
-	Antidiskriminačné opatrenia – úplne zosúladiť národnú legislatívu s acquis a zlepšiť situáciu rómskej menšiny.
-	Sociálny dialóg – je potrebné progresívne zlepšiť administratívny systém.
-	Politika zamestnanosti – je potrebné zvýšené úsilie k zlepšeniu koordinácie politiky zamestnanosti.
-	Sociálna inklúzia – analytická práca a sociálny štatistický systém v oblasti chudoby a sociálnej exklúzie by mal byť vyvinutý v súlade s indikátormi na sociálnu inklúziu používanými v EÚ.
-	Voľný pohyb osôb: koordinácia systémov sociálneho zabezpečenia – je potreba ďalej posilniť administratívne štruktúry. 

V roku 2004 sa podpora z Prechodného fondu predpokladá v oblasti posilnenia administratívnych kapacít v oblasti rodového mainstramingu ako aj v implementácii antidiskriminačného acquis, najmä posilnenia Slovenského národného centra pre ľudské práva.

V roku 2005 je podpora určená na rozvoj monitorovacieho systému v oblasti dlhodobej zdravotnej starostlivosti. Ďalšia pomoc je plánovaná na posilnenie administratívnych kapacít s cieľom posilnenia sociálneho dialógu. Nakoniec Prechodný fond by mal pomôcť pri implementácii smernice č. 93/104/EC, konkrétne  čo sa týka organizácie pracovného času pre zamestnancov v sektore zdravotníctva a pre inštitúcie zodpovedné za implementáciu nariadenia č. 1408/71 a 574/72 a prípravy na zavedenia európskej zdravotnej karty (European health insurance card) – na základe rozhodnutia č. 189 z 18. júna 2003. Ďalšia podpora je určená pre posilnenie implementačných kapacít v oblasti antidiskriminačnej legislatívy.

Ďalšia podpora v roku 2006 by mala byť zameraná na zvýšenie administratívnych kapacít pre uplatnenie a implementáciu smernice č. 2004/23/EC, ktorá určuje štandardy kvality a bezpečnosti pre darovanie, dodávanie, testovanie, spracovanie, uchovanie, skladovanie a distribúciu ľudských tkanív a buniek. Dodatočná pomoc je naplánovaná na posilnenie administratívnych štruktúr v oblasti bezpečnosti práce a pre posilnenie kapacít pre štruktúry a mechanizmy v pracovnoprávnych vzťahoch. Podpora by sa tiež mala týkať rozvoja systémov sociálnej štatistiky v oblasti chudoby a sociálnej exklúzie a budovanie kapacít v oblasti politiky zamestnanosti.  

Energetika

Čo sa týka energetického sektora, súhrnná monitorovacia správa poukazuje na nasledovné nedostatky:

-	Úrad pre reguláciu sieťových odvetví, ktorého úlohou je dohľad nad trhom s plynom a elektrickou energiou, bol vytvorený, vyžaduje sa však jeho ďalšie posilnenie a posilnenie administratívnych kapacít.
-	Pokračovanie v ďalšom posilňovaní kapacít nedávno založenej Agentúry na riadenie rádioaktívneho odpadu. 

V oblasti jadrovej bezpečnosti by podpora z Prechodného fondu v roku 2004 mala byť určená na zlepšenie inštitucionálneho riadenia rádioaktívneho odpadu. Pomoc v roku 2005 by mal Prechodný fond poskytnúť Národnej agentúre na riadenie rádioaktívneho odpadu.

Ďalšia pomoc v roku 2005 by sa mala sústrediť na podporu trhu s elektrickou energiou, hlavne s ohľadom na prípravu podmienok pre rozvoj trhu s elektrickou energiou a plynom v súlade so smernicami č. 2003/54/EC a 2003/55/EC. 

Životné prostredie

-	V oblasti kvality vody a riadenia odpadov je potrebné posilnenie administratívnych kapacít.

Podpora z Prechodného fondu pre roky 2005 a 2006 je určená na posilnenie administratívnych kapacít týkajúcich sa implementácie smernice v oblasti vody (ustanovenie štandardov kvality životného prostredia v oblasti nebezpečných látok, ohodnotenie stavu vody, ustanovenie metód na determinovanie maximálneho a ekologického potenciálu v umelých a modifikovaných vodných recipientoch, atď.).

Okrem toho podpora v roku 2005 plánovaná na prípravu administratívnych štruktúr pre implementáciu smernice na riadenie odpadov z ťažobného priemyslu. 

Ochrana spotrebiteľov a zdravia

-	Trhový dohľad – naďalej je potrebné rozvíjať kapacitu nosných orgánov zodpovedných za činnosti trhového dohľadu. Školenia colníkov s ohľadom na novú legislatívu týkajúcu sa ochrany produktov sú prioritou.

V súlade s vyššie spomínanou prioritou zvýraznenou v súhrnnej monitorovacej správe, pomoc z Prechodného fondu v roku 2005 by mala zahŕňať ďalšie budovanie kapacít pre orgány zodpovedné za činnosti trhového dohľadu. Predovšetkým colníci by mali absolvovať školenia týkajúce sa novej legislatívy v oblasti ochrany produktov. Okrem toho by sa mal vybudovať a rozšíriť systém mimosúdneho riešenia spotrebiteľských sporov. 

Súdnictvo a vnútorné záležitosti

-	Azylová politika – administratívne kapacity Migračného úradu by mali byť podstatne posilnené. Špeciálne vzdelávanie pre zamestnancov Migračného úradu a Hraničnej a cudzineckej polície by mali byť zintenzívnené.
-	Spolupráca polície a boj proti organizovanému zločinu - ďalšiu pozornosť je potrebné venovať spolupráci a koordinácii medzi políciou, prokuratúrou a súdmi, ako aj racionalizácii úloh a kompetencií medzi políciou a súdmi.

Jedným z kľúčových problémov identifikovaných v „peer review“ v oblasti azylu a zobrazený v súhrnnej monitorovacej správe je oblasť ľudských zdrojov a potreba venovať pozornosť ďalšiemu posilneniu kapacít na Migračnom úrade v pôsobnosti Ministerstva vnútra SR. Podpora z Prechodného fondu pre rok 2005 je naplánovaná na vytvorenie komplexnej politiky obsadzovania pracovných miest a vzdelávania Migračného úradu.

Navyše pre rok 2005 je naplánovaná podpora v oblasti boja proti organizovanému zločinu, podvodom a korupcii.

Finančná kontrola

-	Je potrebné, aby novozaložené útvary vnútorného auditu boli adekvátne obsadené vyškolenými a skúsenými zamestnancami.
-	Čo sa týka problematiky ochrany finančných záujmov ES, musí byť ďalej vylepšený právny rámec a administratívne kapacity je potrebné výrazne posilniť.
-	Acquis si vyžaduje existenciu adekvátnej ex ante finančnej kontroly a fungujúce nezávislé systémy interného auditu.

V súlade s vyššie spomenutými prioritami pomoc Prechodného fondu je v roku 2004 zameraná na ďalšie budovanie kapacít v oblasti  interného auditu, hlavne na permanentné vzdelávanie interných audítorov. V súlade so Smernicou pre programovanie a implementáciu Prechodného fondu je taktiež naplánovaná podpora na priebežné hodnotenie projektov Prechodného fondu.

Pre rok 2005 je podpora z Prechodného fondu naplánovaná na posilnenie koordinačného útvaru boja proti podvodom (AFCOS), hlavne definovaním právomocí a zodpovednosti a posilnenia účinnej operatívnej spolupráce s ostatnými príslušnými slovenskými inštitúciami a orgánmi na predchádzanie a boj proti podvodom a nezrovnalostiam.

V roku 2006 je pomoc Prechodného fondu zameraná na ďalšiu podporu nezávislosti interných audítorov vo verejnom sektore a priebežné hodnotenie projektov Prechodného fondu.   

Finančné a rozpočtové ustanovenie

-	Štátna pokladňa/Agentúra na riadenie dlhov a likvidity

Pomoc v roku 2004 je naplánovaná na zlepšenie makroekonomických ukazovateľov a fiškálnu transparentnosť a dosiahnutie súladu s určitými záväzkami vyplývajúcimi z acquis, vzťahujúcimi sa k rozpočtu EK, ďalej na finančné vzťahy a výkazníctvo.  

Ostatné aktivity v komponente budovania inštitúcií

Podpora z Prechodného fondu je v roku 2004 určená na zabezpečenie efektívneho prístupu k službám katastra a geoinformáciám ako súčasti vládnej stratégie pre redukciu korupcie a doplnenie výsledku aktivít programu SAPARD zabezpečením zrýchleného prístupu k registrovaným dátam v rámci vlastníckych práv pôdy.

S ceiľom ďalšieho posilňovania administratívnych kapacít Slovenska v rámci úplnej aplikácie acquis communautaire prostredníctvom ad hoc aktivít v komponente budovania inštitúcií, nealokovaná čiastka je zahrnutá do národného programu Prechodného fondu. Tieto prostriedky môžu byť taktiež použité pre financovanie menej urgentných, ale štrukturálne dôležitých opatrení v rámci budovania inštitúcií.

Konkrétne tieto prostriedky môžu pomôcť v: dokončení adaptácie a implementácie acquis v konkrétnych oblastiach, kde je pomoc stále potrebná; posilnení inštitucionálnych a operačných kapacitách úradov verejnej správy v súvislosti s ich rolou v implementácii acquis a rozvoj ľudských zdrojov inštitúcií verejnej správy relevantných pre implementáciu acquis. Preto je nealokovaná čiastka na budovanie inštitúcií navrhnutá pre všetky roky 2004, 2005 a 2006.

Indikované priority s projektovou alokáciou

Problémové oblasti		Navrhované v rámci Prechodného fondu	
Kapitola	Oblasť	2004	2005	2006	
Verejná správa	Školenia pre zamestnancov verejnej správy 		Vzdelávací a školiaci systém pre zamestnancov verejnej správy  (0.250 MEUR)		
Súdne kapacity	Súdna rada 

Systém riadenia súdov
 
Súdna akadémia	Posilnenie systému súdnictva (0.480 MEUR)	Ďalšia podpora Súdnej rady

Implementácia zákona o vyšších súdnych úradníkoch a ich odborné školenia

Posilnenie Súdnej akadémie
(Spolu 2005 0.450 MEUR)	

Posilnenie Súdnej akadémie

(Spolu 2006 0.300 MEUR)	
Proti-korupčné opatrenia	Školenia zamerané na etiku súdnictva
 
Implementácia odporúčaní GRECO 

Úrad špeciálneho prokurátora
	
	Posilnenie Špeciálneho súdu na boj proti korupcii, Úradu špeciálneho prokurátora a Úradu proti korupcii Prezídia Policajného zboru.

Ďalšia podpora efektívnej výmeny informácii medzi kľúčovými inštitúciami zaoberajúcimi sa bojom proti korupcii, (integrácia informačného systému väzenského zboru do informačného systému funkčného v policajnom zbore, prokuratúre a súdoch)
(Spolu 2005 0.600 MEUR)	Vzdelávacie aktivity zamerané na právnikov, novinárov atď. a aktivity zamerané na zvýšenie proti-korupčného vedomia v spoločnosti (0.400 MEUR)
	
Voľný pohyb tovaru	Transponovanie a implementácia zostávajúcej legislatívy

Smernica pre nový prístup k metrológii		Registrácia pestovateľov, importérov a exportérov rastlín a produktov z rastlín v SR (0.150 MEUR)

Implementácia MID
(0.450 MEUR)	Posilnenie ľudských zdrojov v rámci UKSUP, špeciálne vzdelávanie pracovníkov zodpovedných za kontrolu a preverovanie podľa implementovanej legislatívy a v súlade s Národným tréningovým programom SR  (0.750 MEUR)

Registrácia pestovateľov, importérov a exportérov rastlín a produktov z rastlín v SR (0.200 MEUR)
(aplikovateľné aj pre kapitolu Poľnohospodárstvo)	
Právo obchodných spoločností	Ochrana práv duševného a priemyselného vlastníctva		Posilnenie uplatňovania práv duševného a priemyselného vlastníctva, zlepšenia koordinácie a spolupráce a poskytovanie tréningu.
(0.400 MEUR)		
Poľnohospodárstvo	Obchodné mechanizmy (Platobná agentúra)

Fytosanitárna oblasť	

Posilnenie preventívnych a kontrolných systémov bezpečnosti potravín (1.565 MEUR)	Implementácia nového acquis reformovanej spoločnej poľnohospodárskej politiky (0.700 MEUR)

Agro-enviromentálne záležitosti (0.500 MEUR)

	Využitie platobnej agentúry na implementáciu trhu a obchodných mechanizmov pre špecifické komodity ako ovocie a zelenina, víno, semená, tabak a chmeľ, kvety a rastliny (0.200 MEUR)	
Dopravná politika	Cestná doprava	Budovanie inštitúcii v cestnej doprave – uplatnenie sociálnej legislatívy (0.250 MEUR)			
Dane	DPH	Systémové zmeny v daňovom audite (0.930 MEUR) 			
Štatistika 	Skvalitnenie a zlepšenie informačného štatistického systému	Využitie administratívnych zdrojov pre skvalitnenie a zlepšenie informačného štatistického systému (1.740 MEUR)	 		
Sociálna politika a zamestnanosť	Verejné zdravie

Antidiskriminácia

Sociálny dialóg

Sociálna inklúzia

Zamestnanecká politika

Koordinácia systémov sociálneho zabezpečenia

Ochrana zdravia a bezpečnosti pri práci

	

Posilnenie administratívnych kapacít v oblasti rodového mainstreamingu (rovnosť šancí) (0.500 MEUR)

Rozvoj regionálnych štruktúr pre implementáciu antidiskriminačného acquis (0.690 MEUR)	Rozvoj monitorovacieho systému dlhodobej zdravotnej starostlivosti (0.600 MEUR)

Implementácia anti-diskriminačnej legislatívy (0.600 MEUR)

Podpra v oblasti sociálneho dialógu (0.250 MEUR)

Podpora pre inštitúcie  zodpovedné za implementáciu nariadenia č. 1408/71 a 574/72 a prípravy na zavedenia európskej zdravotnej karty (European health insurance card) – na základe rozhodnutia č. 189 z 18. júna 2003 (0.400 MEUR)

Implementácia smernice 93/104/EC týkajúca sa organizácie pracovného času zamestnancov v zdravotníctve (0.300 MEUR)	Zvýšenie administratívnych kapacít pre uplatnenie a implementáciu smernice č. 2004/23/EC, ktorá určuje štandardy kvality a bezpečnosti pre darovanie, dodávanie, testovanie, spracovanie, uchovanie, skladovanie a distribúciu ľudských tkanív a buniek (0.250 MEUR)

Posilnenie administratívnych štruktúr v oblasti bezpečnosti práce a pre posilnenie kapacít pre štruktúry a mechanizmy v pracovnoprávnych vzťahoch  (0.700 MEUR)

Podpora v oblasti sociálnej integrácie – rozvoj sociálnej štatistiky o chudobe a systémov sociálneho vylúčenia v SR (0.200 MEUR)

Budovanie inštitúcií v oblasti zamestnaneckej politiky mainstreamingu (0.500 MEUR)

	
Vnútorný trh – Energetika	Posilnenie Úradu pre reguláciu sieťových odvetví

Jadrová bezpečnosť a riadenie rádioaktívneho odpadu	

Zlepšenie inštitucionálneho riadenia rádioaktívneho odpadu v SR (0.875 MEUR)	Podpora trhu s energiu v SR (0.400 MEUR)

Pomoc Národnej agentúre pre riadenie odpadov (0.500 MEUR)	

	
Životné prostredie	Kvalita vody		Implementácia rámcovej smernice týkajúcej sa vody

Implementácia Smernice na riadenie odpadov z ťažobného priemyslu
(Spolu 2005 1.500 MEUR)	Implementácia rámcovej smernice týkajúcej sa vody (Spolu 2006 0.450 MEUR)	
Ochrana spotrebiteľov a zdravia	Trhový dohľad

		Budovanie kapacít pre orgány zodpovedné za činnosti trhového dohľadu, tréning colníkov v súvislosti s novou legislatívou (0.250 MEUR) 		
Spolupráca v oblasti spravodlivosti a vnútra	Azylová politika

Spolupráca polície a boj proti organizovanému zločinu

Boj proti drogám

Boj proti podvodom a korupcii

	

Podpora implementácie Národného programu boja proti drogám na roky 2004 až 2008  (1.500 MEUR)	Vytvorenie komplexnej politiky obsadzovania pracovných miest Migračného úradu 

Zlepšenie komunikácie a obrazu polície vo vzťahu k verejnosti, monitorovanie a hodnotenie práce Policajného zboru podľa modelu aplikovaného v EÚ

Ochrana osôb zúčastňujúcich sa v boji proti organizovanému zločinu

Boj proti organizovanému zločinu

Konfiškácia nelegálne získaného majetku ako súčasť boja proti podvodom a korupcii
 (Spolu za rok 2005 1.500 MEUR)		
Finančná kontrola	Ochrana finančných záujmov ES

Priebežné hodnotenie	Dlhodobé vzdelávanie interných audítorov (0.670 MEUR)

Priebežné hodnotenie projektov Prechodného fondu (0.150 MEUR)	Posilnenie štruktúr a činnosti koordinačného útvaru boja proti podvodom (0.250 MEUR)

	Posilnenie nezávislosti interných audítorov vo verejnom sektore (0.500 MEUR)

Priebežné hodnotenie projektov Prechodného fondu (0.150 MEUR)	
Finančné a rozpočtové opatrenia	Štátna pokladňa/Agentúra na riadenie dlhu a likvidity	Posilnenie riadenia verejných financií (2.200 MEUR)			
Ostatné aktivity v komponente budovania inštitúcií		Posilnenie efektívnosti služieb katastra (1.150 MEUR)

UIBF (1.500 MEUR)	

UIBF (0.500 MEUR)	

UIBF (0.500 MEUR)	
Spolu		14.200 MEUR	10.400 MEUR	5.1 MEUR